Public procurement notice: Voluntary Ex Ante Transparency Notice
Published: 2023-01-27
Buyer: Varsinais-Suomen hyvinvointialue
Country: FI
Contract type: Supplies
Procedure: Negotiated without a prior call for competition
CPV classification: 33000000
Estimated value: 369800 EUR

Technical requirements: Lääketieteelliset laitteet, farmaseuttiset valmisteet ja henkilökohtaiseen hygieniaan liittyvät tuotteet
Kahden Delfia Xpress-analysaattorin hankinta käyttökorvausperiaatteella. Hankintaan sisältyy analysaattorit, huollot, reagenssit ja riskinlaskentaohjelmisto päivityksineen.
PerkinElmer Finland Oy:n tarjoamasta laitteistosta ja reagensseista on voimassa oleva sopimus käyttökorvausperiaatteella 28.2.2023 asti. Tällä suorahankinnalla pyritään jatkamaan ja turvaamaan varhaisraskauden yhdistelmäseulonnan merkkiaineiden analysoinnit myös jatkossa.
Seulonta-asetus (1339/2006, 339/2011) on velvoittanut kunnat tarjoamaan kaikille raskaana oleville mahdollisuutta osallistua varhaisraskauden yhdistelmäseulontaan yleisimpien sikiön kromosomipoikkeavuuksien selvittämiseksi 1.1.2009 lähtien. Asetuksen mukaisessa varhaisraskauden yhdistelmäseulonnassa mitataan ultraäänitutkimuksessa sikiön niskaturvotus (NT-mittaus) raskausviikoilla 11+0 – 13+6 ja äidin seeruminäytteestä (raskausviikoilla 9+0 – 11+6) analysoidaan laboratoriossa tietyt merkkiaineet (PAPP-A ja hCGBV). Kunkin raskauden 21-trisomian ja 18-trisomian riskisuhde lasketaan erityisellä riskinlaskentaohjelmalla perustuen sikiön niskaturvotukseen, merkkiainepitoisuuksiin sekä tiettyihin äidin demografisiin tietoihin.
Sosiaali- ja terveysministeriössä toimi asiantuntijatyöryhmä tukemassa seulonta-asetuksen täytäntöönpanoa. Työryhmän muistiossa esitetään suositukset, jotka kaikkien kuntien ja kuntayhtymien pitäisi toteuttaa seulonta-asetuksen sisällön ja tavoitteen saavuttamiseksi sekä laatuvaatimukset sikiön poikkeavuuksien seulonnan toteuttamisen kokonaisuudelle ja osille. Suosituksen mukaan sikiön kromosomipoikkeavuuksien riskilaskennassa käyttävien mediaanien (S-hCGB-V, S-PAPP-A, NT) tulee perustua suomalaisesta väestöstä saatuihin lukuihin seulonnan laadun takaamiseksi. Suomessa kaikki varhaisraskauden yhdistelmäseulonnan merkkiaineanalyysejä tekevät laboratoriot käyttävät PerkinElmer Finland Oy:n laitteita, reagensseja ja analyysilaitesidonnaista riskinlaskentaohjelmistoa. Riskinlaskenta perustuu suomalaisesta aineistosta laskettuihin merkkiainepitoisuuksien mediaaniarvoihin /-yhtälöihin, jotka ovat siis valtakunnallisesti samat kaikissa seulontaa tekevissä keskuksissa. Menettely yhdenmukaistaa riskinlaskennan laadun valtakunnallisesti.
Suorahankinnan perusteena on markkinoiden ainoa toimittaja ja laitteisto, joka soveltuu yllä mainittujen tutkimusten suorittamiseen niin analysaattorien, riskinlaskentaohjelmiston kuin tarvittavien reagenssienkin osalta (Laki julkisista hankinnoista ja käyttöoikeussopimuksista 2016/1397, 40 § 2mom).
Varhaisraskauden yhdistelmäseulonnan merkkiaineiden analysointi ja riskinlaskenta hankitaan käyttökorvausperiaatteella, jolloin käyttökustannukset perustuvat suoritettujen tutkimusten määrään. Tutkimuskohtainen näytehinta sisältää laitteet, huollot, reagenssit ja riskinlaskentaohjelmiston päivityksineen.
PerkinElmer Finland Oy tarjoaa yhdistelmäseulonnan hCGBV ja PAPP-A hinnaksi 18,49€/näyte. Analysaattoreilla analysoitavien näytteiden arvioitu kokonaismäärä on 5000 näytettä/vuosi eli arvioitu vuosikustannus on 92 450,00€.
Hankinnan arvioitu kokonaisarvo on hankintakauden (1.3.2023 – 28.2-2025) ja mahdollisten optiokausien (1.3.2025 – 28.2.2027) aikana yhteensä 369 800,00€.
Mikäli markkinatoimija katsoo vastoin hankintayksikön käsitystä kykenevänsä toteuttamaan hankinnan ja ettei suorahankintaperuste pidä paikkansa, markkinatoimijaa pyydetään viivytyksettä ilmoittamaan asiasta osoitteeseen tavarahankinnat@varha.fi siten, että ilmoituksessa on kerrottu lyhyesti myös selvitys markkinatoimijan näkemykseen. Näin hankintayksikkö pystyy nopeasti arvioimaan asian uudelleen ja tarvittaessa keskeyttämään suorahankinnan oma-aloitteisesti.


Winner: PerkinElmer Finland Oy
Award value: 369800